Ribe Stifts Adresseaviser, 1846-10-13
de fire lærde Skoler i Hertugdømmet alle ere tydske, i hvilke Grunden tidligt bliver lagt til den tydske Dannelse og Aandsretning hos saamange tilkommende Religionslærere i de danske Districter, der deels have begunstiget Ungdommens Fortydskning, deels selv i mange Sogne indført tydsk Gudstjeneste, først afverlende med den danske, men efterhaanden i saadant Omfang, at den danske Gudstjeneste tilsidst er faldet aldeles bort, – at den juridiske Universitetsdannelse for tilkommende juridiske Embedsmænd i Slesvig meddeles alenes ved Statens tydske Universitet, til hvilket altsaa de danske Slesvigere, som ville studere Lovkyndighed, ere ligefrem henviste, og hvorfra udgaaer en Embedstand, der er fremmed for dansk Nationalitet og dens Jnteresser, og som oftest endog staaer i fjendtlig Stilling til den, under dens Sammenstød med den tydske, – en unational Minoritet, som er i Besiddelse af den hele locale Regjeringsmyndighed; – at den i Reskr. 14. Mai givne Bestemmelse, angaaende Brugen, af det danske Sprog i Regjerings- og Rettergangs Sager i de Districter, hvor det er Kirke- og Skolesprog, er ved senere Bestemmelser, og især ved de vedkommende Autoriteters indskrænkende Fortolkninger bleven i den Grad begrændset, at Hensigten med samme ingenlunde synes opnaaet, ligesom og at Jntet endnu et anordnet angaaende Indretningen af de Prøver, hvorved det skulde godtgjøres, hvad Patent af 14. Mai 1840 bestemmer: at Enhver, som ønsker Embedsansættelse i de danske Districter i Slesvig, forinden har at godtgjøre, at han fuldkommen besidder den, til den mundtlige og skriftlige Brug af det danske Sprog fornødne, Kundskab i samme; – at det provisoriske Patent af 29. Marts 1844, i Stedet for at udtale det danske Sprogs lige Berettigelse med det tydske i en Stænderforsamling, der repræsenterer dansk og tydsk Befolkning i lige Antal, har indskrænket Brugen af det danske Sprog til Dem, der ikke tiltroe sig at være det tydske Sprog tilstrækkelig mægtige, hvorhos end ikke de danske Foredrag tør protokolleres i Originalfproget, men kun i tydsk Oversættelse, fra hvilken de atter skulle oversættes paa Dansk til den danske Udgave af Stændertidenden. Comiteeen slutter den meddeelte historiske Udsigt saaledes: "Naar de ovenbeskrevne Forhold betragtes under Eet, da give de uden Tvivl billedet af en Tilstand, der vel kunde være forklarlig i de længst forsvundne Tider, da Hertugdømmet blev regeret af tydske Fyrster, der havde en naturlig Jnteresse i Landets Fortydskning, og i Almindelighed vare fjendtligsindede mod Danmark og Alt hvad der var dansk, men som vilde være aldeles ubegribelig, efterat Landet forlængst er gjenforenet med den danske Krone, dersom det ikke var vitterligt, hvilken Jndflydelse den paa tydske Universiteter dannede Embedstands Eendrægtighed har forskaffet dens Anskuelser, selv i de høiere Regerings sphærer, og hvilken Bundsforvandt dens Bestræbelser, have fundet i den beklagelige Sorgløshed, hvormed dette Anliggende fra dansk Side har været betragtet for hvilken Regeringen og det danske Folk deele Ansvaret med hinanden. Comiteen henviser derefter til de Andragender, der som tro Udtryk for hele Nationens Tanke, ere blevne indgivne af begge Stænderforsamlinger i de foregaaende Sessioner; den erindrer om, at siden den Tid atter tvende Aar ere hengaaede i den kritiske Tilstand, uden at noget, fra Regeringens Side i den omhandlede Retning foretaget, Skridt er kommet til Folkets Kundskab, imedens Fortydskningsarbeidet er gaaet sin vante, stille og sikkre Gang; og, eftr at være imødegaaet forskjellige Jndvendinger og Betænkeligheder, slutter Comiteen sin Betænkning saaledes: "Under disse Omstændigheder skal Comiteen henstille det til Forsamlingens samvittighedsfulde Overveielse, om den maatte finde det forsvarligt, at lade denne Session, der slutter dens hele Virksomhed, gaae til Ende, for først efter tvende, rimeligviis høist vigtige Aar at afløses af en paafølgende Forsamling, uden omdenne Sag tillidsfuldt at henvende sig til Hs. Maj. Kongen. Comiteens Jndstilling er at Forsamlingen indstændigen vil anbefale det danske Sprog i Hertugdømmet Slesvig til at beskjermes og opretholdes af Hs. Majestæt ved alle de Foranstaltninger, som i dette Øiemed retfærdigen og billigen kunne træffes.